Der er ligeså mange mulige skakspil, som der er atomer i det synlige univers.
Den 31-årige nordmand Magnus Carlsen er den nuværende verdensmester i skak.
…er suveræn i en sportsgren, der spilles af 500 millioner mennesker.
Magnus skal huske 320 brikkers positioner,
mens han beregner ti træk og modtræk på hvert bræt.
Magnus vinder på alle brætter.
Jeg kan se disse ting straks, hvor andre ser kaos.
Så er det slut. Carlsen har vundet…
Magnus Carlsen…
Magnus Carlsen har et mentalt forspring, som ingen andre besidder.
Jeg har været verdens definitivt bedste spiller i 12 til 13 år.
Magnus Carlsen gør ting, intet menneske, jeg har set før, kan gøre.
Ser du dig selv som et geni?
Om jeg tænker på, hvorfor han fik dette talent?
Lever vi i en simulation?
Jeg hedder Magnus Carlsen.
Magnus Carlsen.
Skakkens Mozart! En af vor tids store genier…
- Velkommen til Magnus Carlsen! - Den femdobbelte verdensmester.
SKAKKONGEN
Magnus Carlsen blev besejret i et choknederlag ved Sinquefield Cup.
Magnus Carlsen har givet op.
- Carlsen tabte til en ung spiller. - Skabte kaos i skakverdenen.
Gør skak dig sindssyg? Eller forhindrer skak sindssyge?
En af alle tiders største skakmestre beskylder en medspiller for snyd.
Han anklagede utvetydigt den 19-årige amerikaner Hans Niemann.
Jeg spillede bare skak og slog ham.
Han har nået en vanvittig grad af paranoia.
Han har skabt et uhyre. Han er gammel, jeg er ung og udvikler mig.
Han må se mig blive den bedste.
Og hver dag af hans liv må han indse,
hvad han gjorde.
Skakverdenen hader snydere.
Det er koordineret. Det er en ægte sammensværgelse mod mig.
Folk tror, han snyder. Så enkelt er det.
De tror, jeg snyder. Er de skøre?
- Snyder Hans i fysiske spil? - Det er krig?
De gjorde det over en personlig vendetta.
Har du nogensinde brugt analkugler, mens du spillede skak?
Nu og da tænker jeg på, hvordan mit liv ville være uden skak.
Det er en velsignelse og en forbandelse.
Jeg har tænkt meget over det. Hvad er prisen for at være et geni?
SKAKSTORMESTER
Fordi mit sind
er i stand til ting, der gør mig til en ganske god skakspiller
og god til andre ting, men det kommer med en følelsesmæssig pris.
Af den grund har jeg aldrig været normal.
Da jeg som 16-årig sagde: "Jeg flytter til New York,
bor alene og betaler husleje," kaldte de mig skør.
Men jeg måtte bevise, jeg kunne være verdens bedste skakspiller.
Det var vigtigere end at bo hos min familie
og have sikkerhed.
I perioder talte jeg ikke med nogen i to måneder.
Jeg var ofte vågen 30 timer i streg.
Jeg holdt mig vågen og løste skakproblemer nonstop.
Jeg indtog alt, jeg kunne om skak.
Så interviews med gamle spillere. Analyserede spillene.
Arbejdede på åbningerne, lærte alt, jeg kunne.
Bobby tænkte seks træk frem. Men bare ikke syv træk frem.
Sad ved computeren 12-16 timer om dagen og spillede tusindvis af spil om måneden.
Jeg forstod, at jeg kun kunne blive bedre ved at spille mod bedre spillere.
Enhver mulighed for at spille mod de bedste i verden
var en chance for at blive stærkere.
Og hver eneste topspiller spiller på Chess.com.
Det er hele skak-økosystemet.
Der er intet alternativ.
De har monopol på onlineskak.
Vi ligner ikke den gennemsnitlige skakspiller.
Når jeg siger "skakspiller", tænker folk på en gammel, hvid fyr fra Rusland.
"Skak er ikke sejt. Det er megasvært."
"Det er kun for nørder. Det er ikke noget for mig."
Det er en vigtig grund til, at Chess.com har "bonden" som logo.
Fordi skak er for bønderne.
Potentialet til at rykke frem og være, hvad du vil.
Skak er for alle.
Velkommen til Under den grønne bonde.
Chess.com startede som en idé i 2005.
Jeg ville skabe skakkens svar på MySpace.
Vi åbnede officielt i maj 2007.
Her er salen. Kryds fingre. Vi ses.
Men det var virkelig småting.
Jeg sagde nej til jobs hos Facebook, Palantir og YouTube.
Alle i Silicon Valley sagde,
at skak ikke kunne bære investeringer,
og de grinte os ud af kontoret.
Vi var altid underdog.
Indtil corona kom.
I dag annoncerede WHO officielt, at dette er en global pandemi.
Dræberhvepsen…
- Det er vist et filter. - Hvordan fjerner jeg det?
Pandemien var helt vanvittig, men for skak var den exceptionel.
Vi kunne se det i serverloggene og tilmeldinger.
I hvert land, der blev nedlukket, stigning i tilmeldinger.
Italien lukkede først ned.
Tilmeldinger i Italien, bang.
Næste land var Indien. Tilmeldinger i Indien, bang.
I alle lande, der blev nedlukket,
fire- og femdobledes tilmeldingerne med ét.
SKAK BOOMER
- Jeg tænkte, vi kunne spille skak. - Det vil jeg gerne.
Og så kom Dronninggambit på Netflix.
Bølgerne ramte hinanden og voksede.
På Chess.com er der i denne måned over to millioner nye medlemmer.
Vi gik fra en million daglige aktive brugere
til fem, seks millioner, der spillede dagligt.
Det var vanvittigt.
Hvad er firmaet værd nu?
Det er nok i omegnen af en milliard dollars.
Det er mit bud.
Betyder det noget? Ikke rigtig, men det er mit bud.
Pis!
Under pandemien tænkte vi hele tiden på, hvor er næste vækstmulighed?
Hvad skete der lige der?
Vi så influencere i massevis spille skak som aldrig før.
Jeg skulle udvælge de næste stjerner og opbygge streamingprogrammet.
- I overtid! - Dronningebytte!
Danny blev måske den vigtigste person i hele skakmiljøet.
Vi forandrede skak igen i dag. Jeg elsker jer, skål.
Man sidder i rollen som gatekeeper,
nøglebærer til folks håb og drømme.
Og alle ville være stjerner.
Hvad giver du mig!
Du er lige blevet ownet!
Før pandemien kendte jeg ikke Hans Niemann.
Jeg kendte…
Hans!
Du er lige blevet ownet!
Alle de største skakinfluencere, folk, der nu har millioner af følgere,
de var nuller.
Og på kunsti… Chess.com skabte deres karrierer.
Okay, gør det af med ham.
Skak blev et modefænomen. En trend. Og så følger alle med.
2.700 seere. Hold da op.
I nyder det her.
Der er altid chancer, hvis man leder.
Jeg begynder at streame på Twitch hver eneste dag.
Ser du Twitch?
- Er du Hans Niemann? - Jeg er Hans Niemann! For fanden! Yo!
Her var en ung, talentfuld amerikaner
med vanvittig selvtillid.
Lad os være civiliserede og fortsætte med showet.
Han er dristig.
Ja!
Det gav mening at hjælpe ham med at blive en streamingstjerne.
Jeg blev en, der vejledte ham.
Apropos deltagerne, de er klar til start.
Vi ser Hans Niemann med sine Doritos, hans favoritsnack.
Alt ved vores forhold var tænkt som et fuldt partnerskab.
Hans var noget særligt for os.
Tårn til e7.
Sut mine løg.
Jeg havde mange fans.
Vrede er ikke for kameraet.
Desværre er det bare mig.
Tik-tak, tik!
Andre streamere var så kedelige, at jeg virkede interessant i modsætning.
Hvordan er han så klog?
Lad os spille langsomt.
Ikke noget smart. Bare noget langsomt og kontrolleret.
Jeg hedder Hikaru Nakamura.
Jeg er stormester.
For øjeblikket nummer tre i verden til skak.
Computeren siger, hvis jeg tager fejl, men jeg tror, konge f6 er den eneste…
Jeg spillede lynskak mod Hans online.
Han var tydeligvis en stærk spiller.
Hvad? Nej, det er sindssygt.
Men jeg var ikke vild med hans adfærd.
Traditionelt set skal man i skak være meget sømmelig.
Vinder man, er det: "Jeg vandt." Taber man: "Han var bedre."
Tillykke, min gode mand.
Et genialt kup.
Men Hans er vild.
Når han tabte, råbte og skreg han.
Og når han vandt: "Jeg er verdens bedste."
Jeg er en Gud.
Sæt dig ned og se realiteterne i øjnene.
Hvorfor ikke sige min mening?
Nogle kan lide det. Nogle kan ikke. Fansene nød det, men der var folk,
som syntes, det var respektløst og upassende for en seriøs spiller.
Spillere talte om det.
"Hvorfor gør han det?"
De synes, det er så skørt, men i sportens verden er det normalt.
Folk er idioter, fordi min forklaring får de bedste GM'er til at ligne idioter.
Hvorfor skal jeg være så høflig og flink?
Flinke fyre kommer sidst, som man siger. Og jeg er ikke en flink fyr.
Så kan man ikke blive en mester, desværre.
STAVANGER, NORGE
Nogle gange har det bare overrasket mig, at jeg er den bedste i verden til noget.
Jeg betragter ikke mig selv som særligt bemærkelsesværdig.
MAGNUS CARLSEN VERDENSMESTER
Jeg ved, jeg er relativt kvik, men ikke et geni.
Jeg er ikke enestående.
Jeg ved bare, at når jeg sætter mig ved brættet,
er jeg bedre end modstanderen.
Nogle gange føler jeg ikke, at jeg fortjener det.
Jeg føler til tider, at det er faldet mig let.
Der er sikkert mennesker, der har arbejdet meget hårdere,
som ikke er nået lige så langt.
Hvad ved du om Hans?
Vi havde spillet nogle gange online.
Og det var til tider ret underholdende, fordi hans humørsvingninger var så vilde.
Chatten, vi spiller sgu mod Magnus!
Vi spiller mod Magnus Carlsen!
Jeg var et barn, der ikke så sig selv som en potentiel mester.
Og pludselig spiller jeg mod Magnus.
Verdensmesteren, en spiller, jeg har beundret længe.
Så jeg er spændt.
Hold nu kæft!
Han var udmærket, men jeg vandt stadig ret let.
Mat. Meget glædeligt.
Han er en god spiller, som tilfældigvis er amerikaner og taler meget.
Der er et klip, jeg tit ser igen.
I klippet siger jeg: "I tænker måske, jeg er skør, men…"
En skønne dag slår jeg Magnus
og bliver den bedste i verden!
Og I vil være med hele vejen.
Der lå en rejse bag. Folk ville se underhunden
besejre de bedste spillere i verden.
Vi har så mange GM'er.
Og den ubetydelige IM, som ingen troede på,
kvalificerede sig!
Jeg vandt 30.000 om måneden på Chess.com. Jeg var en af sitets bedste spillere.
Og jeg slog en masse stormestre. De bedste spillere i verden.
Hvis jeg kunne vinde online, hvorfor så ikke ansigt til ansigt?
Jeg måtte bevise mit værd over for skakverdenen i et fysisk spil.
Fysisk skak er, hvor to spillere sidder ved et bord.
Med timer eller ur.
Spiller ansigt til ansigt.
Dronning til konge 4.
Fysisk skak er intimt.
Man kan høre modstanderens vejrtrækning.
Man kan se deres reaktion på dit træk.
Og når man vinder, kan man se smerten i en andens øjne.
Vi kan skelne tydeligt mellem online, som er et uformelt spil,
og fysisk skak, som er den ægte vare.
For topspillerne er den fysiske rangliste den nuværende guldstandard.
Ratingsystemet i skak er ret ligetil.
Man starter på nul,
og den går op til verdensmesterniveau, hvilket er omkring 2.800 eller lidt mere.
På det tidspunkt var min rating 2.466.
Ikke noget særligt. Mange på min alder lå der.
Men min mission var at blive den bedste spiller i verden,
og intet skulle stoppe mig.
Jeg begyndte med fysiske turneringer på sidste år af high school.
Jeg må spille i de bedste turneringer. Jeg må til Europa.
Jeg startede i Spanien. Jeg spillede tre fantastiske turneringer.
Jeg fik mange point. Jeg gik fra 2.488 til 2.525.
Så tog jeg til Italien.
Forbedrede min rating.
Og så efter en turneringsplan uden pauser,
en måned i Serbien, konstante turneringer.
I marts måned, deltog jeg i en masse turneringer i Italien.
Jeg klarede mig virkelig dårligt der.
Jeg stagnerede. Havde snart ikke flere penge.
Heldigvis tog jeg til Montenegro.
Jeg spillede to turneringer der. Jeg dominerede totalt.
Forbedrede min rating, og med den min selvtillid,
brillerede i alle turneringer.
Jeg vidste godt, at han var ambitiøs.
Han var udstationeret i Europa. Han spillede nærmest turneringer hver dag.
Klarede sig godt, forbedrede sin rating.
Jeg deltog i alle turneringer, jeg kunne. Jeg vandt Philadelphia International.
Vandt World Open.
USA's juniormesterskab.
Jeg vandt Capablanca-prisen i Cuba.
Derefter vandt jeg endnu en turnering i Sverige.
Jeg slog rekorden for antal spil på et år.
Jeg spillede 261 kampe på et år.
Hans rangering blev ved at stige op til omkring 2.700,
hvilket er top 30 eller 40 i verden.
Han havde altid haft talentet, og nu tændte han for det.
Hans Niemann må være på vej
til at blive en af alletiders største spillere.
Hele mit liv er jeg blevet mobbet og har fået at vide:
"Du bliver ikke skakspiller. Du tjener ikke penge. Du skal på college."
Det er et særligt øjeblik, når ens drømme opfyldes.
Det var min indtræden i skakeliten.
Når man er med i klubben, er livet godt.
Jeg fik en mail: "Vi vil gerne invitere dig til Miami."
Vi er så klar til FTX Crypto Cup.
Miami FTX Crypto Cup var et stort e-sports-skakarrangement.
De fik en flok topspillere til Miami, indlogerede dem på et fint hotel.
Vi elsker skak. Ja.
Det svarer til skakkens svar på spillere, der har spillet i NBA eller NFL.
Det var en meget populær skakbegivenhed.
Og Hans Niemann, den vordende stjerne, blev inviteret.
Det var en stor ting for mig.
Det var første gang,
hvor jeg indså, at det var ægte.
Jeg bor med verdens bedste.
For to år siden forgudede jeg dem.
Jeg troede aldrig, jeg skulle tale med dem.
Og nu sidder jeg og spiser aftensmad med dem.
Det var stort at indse: "Det er ægte. Jeg bliver en af de bedste."
For mange spillere, som når til tops,
er der et afgørende spil tidligt i karrieren.
Et fantastisk spil, et mesterværk, der tales om.
Man træder et skridt tilbage: "De bliver til noget stort."
Hans havde aldrig sådan et øjeblik.
Vil du være bedst, skal du slå den bedste. Han manglede legitimitet.
Ja.
Og Hans, hvis du vil træde lidt nærmere.
Jeg ser dig som en mand med betragtelig selvtillid.
Er dette blot første skridt mod at knuse fyrene her i mange år frem?
Jeg vil gerne etablere psykologisk dominans over dem alle.
Hvad forventede han af turneringen? Han er en stor underdog i hver kamp,
og hvis han tror, han bare kan dukke op
og vinde over alle, virker han helt galt afmarcheret.
Magnus har været god i lang tid.
Det er, fordi han har knust sjælen på fyrene i dette rum.
Jeg vil erstatte ham.
Er han overhovedet på dit niveau?
Selvfølgelig ikke.
Det føltes, som om han prøvede at cosplaye som topskakspiller,
ærlig talt.
Det kom bag på mig.
Tak, venner.
Hans starter turneringen meget dårligt.
Han taber de fleste partier, og det går tydeligvis ikke hans vej.
I går tabte Hans Niemann alle tre spil, og det bliver en sej kamp for ham.
- Det ser håbløst ud. - Det gør det.
Han kunne knap nok holde 15 træk.
På visse områder manglede han grundlæggende forståelse.
Så at sige, at nogen troede, at Hans Niemann var i stand til
at slå Magnus Carlsen, ville være latterligt.
Ingen tænkte i de baner.
Du møder den regerende mester. Hvordan forbereder du dig?
Rangerende mester? "Regerende"? Regerende mester.
Jeg drak to lækre smoothies.
Men intet ved Hans giver mening.
Der er intet ved det her, der giver mening.
Jeg har været den bedste spiller i verden nu i 12 til 13 år.
Jeg har vundet mange skakpartier og mange turneringer.
Jeg er ikke usikker på mine evner til at spille skak.
Hans historie er uden sidestykke.
Jeg føler, at han er meget bevidst om den aura, der er omkring ham.
På et tidspunkt tænker man, han aldrig kunne blive slået af nogen.
Han har en stor psykologisk effekt.
Jeg var den lavest rangerede spiller, men havde ikke den frygtsomme attitude.
Det var min chance, lad mig prøve.
Niemann mangler bestemt ikke selvtillid. Han må bare sætte handling bag ordene nu.
Først i spillet er Magnus Carlsen, den bedste nogensinde, i en god position.
Det ser forfærdeligt ud for Hans.
Magnus' brikker er så godt placeret. Tårnet, dronningen, løberen.
Hans får svært ved at overleve de næste træk.
Det interessante er så, at Hans springer til
og vender, hvad der ligner en dysfunktionel kongefløj til et angreb.
Jeg kan lide det, Hans gør. Han spiller godt.
Bliver han ved, presser han Magnus.
Hans tårne liver op, og Magnus' position går i opløsning.
Imponerende.
- Alt hænger sammen for sort nu. - Det ligner ikke Magnus at spille sådan.
Jeg var chanceløs i det spil, hvilket var meget underligt.
Vi er ikke på samme niveau. Jeg er meget bedre end dig.
Jeg kunne være gået efter remis og vist den store mester respekt,
men desværre var det ikke, hvad jeg havde i tankerne.
Det var en regulær afklapsning.
Han har givet op. Wow. Hvad kan jeg sige?
Sikket resultat.
Utrolig start for Hans Niemann, turneringens lavest rangerede spiller.
En sejr mod verdens nummer et.
Reaktionen fra Hans i Miami.
I går var en forfærdelig dag for dig.
I dag leverer du et mesterværk. Hvordan opsummerer du det?
Skak taler for sig selv.
Er det særligt at gøre det mod Magnus, Hans?
Skak taler for sig selv.
Er det særligt at gøre det mod Magnus, Hans?
Interviewet efter partiet går viralt.
Det er overalt på Twitter og Reddit.
Nogle skriver: "Sådan opfører man sig ikke."
Andre skriver: "Se lige det! Sikken gestus. Kom så, Hans Niemann!"
Gæt, hvilken side jeg var på.
HAN ER BRANDVARM
Mange kan ikke lide at se Magnus vinde hver turnering.
Og her er en underdog, som slår Magnus, og han gnider virkelig salt i såret.
Jeg forstår det ikke. Han vinder et flot spil og er bare vred.
Jeg ved ikke, hvad der er med ham. Det er sjovt, men sært.
Da jeg så interviewet, tænkte jeg: "Det er, hvad skakverdenen har ventet på,"
og alle andre sagde,
måske taler skak for sig selv, for Hans anede ikke, hvad han lavede.
Han fik hjælp et sted fra.
Jeg var ikke trænet som topspiller.
Jeg gik på otte forskellige skoler og blev mobbet på alle skoler
for at være en skaknørd.
Da jeg var 13, tog jeg toget fra Connecticut til New York
og spillede mod hustlerne for penge.
Hvad laver du? Det er på brættet.
Den berømte Washington Square Park.
Det er her, skakbordene står.
Mange topspillere i New York kommer herfra.
Jeg skal prygle ham som en hund.
De vil gøre alt for at tage dine penge.
Elsker du det ikke bare? Stil dem op igen!
Jeg spillede ikke den formelle form for skak.
Farveller.
Jeg gjorde tingene på min egen måde og tog en unik vej.
Skakspiller, kom så!
Jeg ved, hvem du er, og jeg så, hvad du gjorde sidste sommer.
Hans er den største. Den sidste nye.
Han vandt juniorverdensmesterskabet, men han lærte det først, da han kom her.
Så lærte han at spille.
Det første, man lærer om skak i parkerne…
SKAKTRÆNER
…er, at ingen har vundet ved at give op.
Du kan tage kontrollen, selv når du taber. Det ved folk ikke.
Det handler om kontrol. Om at overtage styringen af spillet.
Tag ham, Poe!
Jeg prøver! Han er en af de hårdeste på planeten.
Man skal skabes igennem ilden, lidelsen.
Pis. Han er skakkens Muhammad Ali.
- Du har mere erfaring. - Erfaring tæller ikke!
Hans var altid den bedste blandt sine jævnaldrende.
Ikke alene var han utrolig god, men han var virkelig voldsom ved brættet.
Lovligt træk! Hvad giver du mig!
Hvad giver du mig.
De skulle vide, jeg ikke var bange.
Når et barn er trygt ved at spille mod 56-årige,
skræmmer intet en længere.
Når man ser, at ens modstander tydeligvis er presset,
og man ved, man har ham, det er den bedste følelse.
Man ved, at man er pissegod, og de ikke er.
Men han er hård.
Hans kan manifestere en særlig energi.
En skræmmende kraft, der rammer dig, og det slider på dig.
Han er et monster.
Og det smukke ved, at Hans er et monster
for os i New York, er, at han er vores monster.
Sagen er den, at jeg har overvundet så meget for at nå, til hvor jeg er i dag.
Jo større udfordring, jo mere tændt er jeg,
fordi alle ønsker at se mig fejle.
Og det gør mig glad.
Det motiverer mig. Det puster bare til ilden.
Så sker det. Den største af dem alle. Velkommen til dag et af Sinquefield Cup.
Sinquefield Cup er prestigefyldt. Ti af verdens bedste spillere mødes.
Det er absolut den mest sete begivenhed i professionel skak.
Da Hans blev offentliggjort i Sinquefield Cup, gik der rygter.
En meget ung spiller fra New York, Hans Niemann.
Folk følte, det var usandsynligt, at han var steget så hurtigt.
På kort tid var jeg gået fra at være en high school-elev
til at være de bedste jævnbyrdig.
Pludselig vågner alle mine drømme til live,
mine barndomsdrømme bliver virkelighed.
Turneringen spilles indenfor, og vi er her for at støtte Hans.
Vi har vores sjove skilte og er her for at vise vores støtte.
Der dukkede et par piger op ved spillesalen.
De var Hans Niemann-fanklubben.
Jeg tror ikke, han ved, at vi er her, så jeg håber, han kommer ud og ser os.
Vi elsker ham.
Jeg betalte ikke pigerne for at dukke op som Hans Niemann-fanklubben. Nej.
Spændingen var allerede til at tage og føle på.
Ingen af topspillerne stolede på Hans Niemann.
De har en gruppe. Det er en klike.
Og det er ikke kun elitært.
De har været der. De har fortjent det. De har gjort det.
Folk tænker: "Hvad laver du her?"
Jeg så mig om: "Jeg kan godt passe ind i dette rum med store skakspillere."
Folk var nervøse over Hans Niemann i fysisk skak.
De vidste ikke, hvad han var i stand til.
De var bange. De var paranoide.
Flere spillere bliver mistænksomme.
Hvad foregår der?
Flere spillere overvejede at trække sig fra turneringen.
Og jeg kan kun gætte på årsagen.
DAG 1
Jeg tænker på, hvorvidt vi ser en dominerende præstation fra én spiller…
- Manden på skærmen? - Måske han løber med sejren.
Forud for Sinquefield Cup
var der stadig ingen tvivl om, hvem storfavoritten var.
Vi havde Magnus Carlsen, den største nogensinde.
Men så sker der noget overraskende.
Spændende skak har bragt os en overraskelse i førerpositionen.
Jeg udspillede dem alle fra begyndelsen.
Ekstremt solid præstation af Hans.
- Hvor spændende. - Absolut.
Hans startede godt.
Han fik remis mod amerikaneren Levon Aronian.
DAG 2
Han vandt chokerende
over aserbajdsjaneren Shakhriyar Mamedyarov.
Han blæste ham af brættet.
Vær bare arrogant og selvsikker, men de fyre er ikke bedre end mig.
Magnus kiggede på mit spil.
Jeg tror mildest talt, han var imponeret.
DAG 3
Topnavnene går i clinch med hinanden lige nu og her.
Det var nok den største mulighed i min skakkarriere.
Jeg var meget nervøs for, hvilken åbning han spillede.
Åbningen er vigtig.
Så jeg valgte bare at være i en god sindstilstand,
klar til at udnytte enhver chance.
Og der har vi kampen om førerpositionen.
Magnus starter med en d4, ikke overraskende.
Hvis man ikke stoler på sin modstander,
er man mentalt i en enormt ugunstig situation.
Jeg er indstillet på at prøve at overraske ham lidt i åbningen.
Og jeg vælger en sjælden åbning.
En usædvanlig tilgang fra Magnus i åbningen.
Den slags træk vælger man for at narre sin modstander.
Den slags er Magnus Carlsens speciale.
Det er en lidt risikabelt sekvens.
Og han spiller det allerbedste træk.
Hans ser ud til at være rimeligt velforberedt, selv her.
Hans ved tydeligvis, hvad han laver, selvom det er en obskur åbning.
Ud fra den spiller, jeg havde set før, troede jeg, han ikke var så god.
Og jeg brød mig på ingen måde om situationen.
Jeg pressede hele tiden, langsomt og langsomt.
Indtil han kollapsede.
Jeg har nok aldrig set Magnus med så dårlig en kropsholdning før.
Han virker usikker over spillets gang.
Det var meget overraskende. Han virkede chanceløs.
Det føltes bestemt som at spille mod en,
der ikke så ud til at lægge særlig mange kræfter i spillet.
Det virkede som om: "Ja, jeg er bedre."
"Jeg udspiller dig. Det er normalt."
Jeg tænker, at det er Miami om igen.
Den fyr tager bare pis på mig nu.
Nogle gange tænkte jeg, var det værd at ofre min barndom for?
Værd at blive mobbet for?
Værd at bo alene for?
Man har de tanker.
Men de tanker forsvandt.
Og jeg hyggede mig bare. Tænkte på min næste flyvetur på første klasse.
Nu er jeg virkelig oprørt.
Jeg er rasende.
Det føltes bare ikke rigtigt.
Overhovedet.
Og der har vi den. Håndtryk.
Wow. Sikke et resultat.
Jeg nyder at vide,
at han var en af de bedste spillere i verden så længe, og jeg knuste ham.
Jeg tror, han var så demoraliseret, fordi han tabte til en idiot som mig.
Det må være pinligt for mesteren at tabe til mig.
Stakkels ham.
Det underlige ved interviewet er, at hans forklaringer på nogle af trækkene
slet ikke giver mening.
Jeg var meget heldig, at den åbning kom.
- Jeg så på den i dag, og… - Gættede du på åbningen i dag?
Nej, men ved et mirakel havde jeg studeret den i dag.
Der er så mange muligheder i skak. Vi har ikke tid til at nævne
de tusindvis af mulige skakvariationer.
Så at sige, at han havde kigget på en ud af 10.000 og tænkt:
"Den vil jeg fokusere på et øjeblik inden mit parti,"
gav bare ingen mening for nogen overhovedet.
- Men er det muligt? Ja. - Ja. Chancen er én ud af 10.000!
Anomalier sker.
Jeg aner ikke, hvorfor jeg tjekkede noget så dumt.
Sådan et latterligt mirakel.
Det er en god beskrivelse af anomalier.
Latterlige mirakler.
- Det besvarer mit spørgsmål. - Det er okay, men det er kun begyndelsen.
Tak, fordi du kom. Som altid uforbeholden.
Tillykke med din præstation.
Det er en stor dag, du slog verdensmesteren.
Tak for at være med.
Da jeg kom tilbage på hotellet, havde jeg et næsten euforisk øjeblik.
Jeg var lykkedes.
Nu bliver livet godt. Jeg bliver en stor skakspiller.
Jeg bliver en af verdens bedste. Jeg gik i seng med en fantastisk følelse.
Jeg så kampen mellem Hans og Magnus på hotellet i St. Louis.
Jeg havde ondt af Magnus.
MAGNUS' FAR OG MANAGER
Han var irriteret. Han spillede ikke sit bedste spil.
Jeg havde ingen mistanke om, hvad der var sket,
indtil jeg mødte Magnus, da han kom ud fra spillesalen.
Magnus gjorde sådan her. "Hvad sker der?"
Jeg tænkte: "Hvad?" Så forklarede han,
at han fra starten af spillet havde været meget mistænksom.
Det var ikke Hans, der spillede. Han spillede med en computer.
Jeg sagde: "Hvad mener du?" "Han snød."
Jeg følte ikke, at jeg spillede mod et menneske.
Der er blevet snydt i skak i flere hundrede år.
Det går tilbage til den mekaniske tyrker.
Folk tabte til noget, der virkede som en usynlig kraft.
Men der var et menneske gemt under skakbrættet.
Det var et smart trick.
Snyd i dag er at få adgang til en skakcomputer
for at få et forspring over modstanderen.
Lave et træk, se modstandertrækket,
se på en computer: "Okay, næste bedste træk." Lave trækket.
Det er kulminationen af menneskets viden og kunstig intelligens.
Med en skakcomputer
ville man slå Magnus Carlsen i 1.000 ud af 1.000 spil.
Og de er tilgængelige overalt.
Det er nemt at få adgang.
Hvad angår onlinesnyd, kan man bare tage sin telefon
taste trækkene ind og tage den derfra.
Men snyd i fysiske spil er ret svært,
primært fordi der er en langt højere adgangsbarriere.
I andre sportsgrene snyder man før begivenheden.
Høj fastball.
Er du vimmer!
9,79!
Men i skak skal man snyde lige der i øjeblikket.
Hvis folk kunne få hjælp fra computere, ville de være urørlige.
Jeg ved, at jeg var ufokuseret.
Det indså jeg dengang, og det indser jeg nu,
Men både i Miami og i Sinquefield Cup føltes det,
som om der her var nogen, som var i stand til at snyde.
Det var en ubehagelig situation, men… Ja.
Den følelsesmæssige belastning ved at se sit barn lide
ved eksempelvis skakbrættet er betydelig.
Det var tydeligt, at Hans var en, man ikke kunne stole på.
Han er en potentiel trussel mod skakverdenen.
Så hvis vi har mistanke, at der er urent trav,
vil jeg gerne have klarhed. På den ene eller anden måde.
Magnus talte om at gå hen til Hans og banke på hans dør.
"Hvad foregår der?"
Det virker nok ikke, og det er også lidt offensivt.
Vi måtte tale med folk, der måske havde oplysninger om det.
Jeg sagde: "Jeg havde et møde med Daniel Rensch i morges."
"Han skulle egentlig flyve hjem,
men jeg kan spørge ham, om han har nogen idé om det her."
Det hele skete så hurtigt.
Da jeg landede, tikkede der sms'er ind fra Henrik Carlsen
og en anmodning om et opkald snarest muligt.
Han sagde: "Jeg ved, hvad du vil spørge mig om."
Jeg tænkte: "Wow."
Han spurgte, om Hans Niemann var blevet taget i at snyde på Chess.com.
Oftest siger vi, det er ikke din sag, og til nogle fortæller vi sandheden.
Vi har ikke interesse i at skabe en skandale,
og vi vil ikke smæde nogen.
Men realiteten er, at når folk ved det, ved de det.
Da vi fandt den første snyder på Chess.com,
havde vi en stor eksistentiel krise.
Hvis vi ikke har spillernes tillid på vores platform,
ville onlineskak være død.
Man ser på matematikken og laver snydedetekteringsalgoritmer
for at se, hvad der var menneskeligt spil, og hvad der var overmenneskeligt spil.
Har der været tilfælde, hvor nogen er anklaget for onlinesnyd,
og I næsten ikke kunne tro det?
"Jeg kender vedkommende. Det er en ven."
Hans Niemann-sagen.
Jeg var den øverste, der kæmpede imod.
I 2020, under pandemien,
begyndte vores ansatte at hviske om, at de var overbeviste om, at Hans snød.
Jeg ville ikke tro.
Jeg er skadet.
Vi havde lagt en stor indsats, mange ressourcer
og kærlighed i Hans' potentielle karriere.
Desværre, da vi undersøgte sagen,
så vi, at Hans havde snydt nærmest fra sin første dag på Chess.com.
Ja!
Sådan! Ja!
Vi måtte gøre, hvad vi skulle.
At tale med nogen, om at vi har taget dem i snyd,
er en indøvet samtale for mig,
men dette opkald var unikt, fordi Hans straks begyndte at benægte.
"Nej, hvad snakker du om?"
Da jeg sagde, det ikke var til diskussion, begyndte han at græde.
Han største bekymring var:
"Hvis I lukker mig ned, ved alle, at jeg snød."
Til Hans' held hjælper jeg ham med at løse det.
Han lukker selv sin konto.
Han fortæller sine fans, han vil starte på en frisk
med et nyt brugernavn kun til streaming.
På den måde styrer han narrativet, til at han ikke blev udelukket for snyd.
Jeg var overrasket over, hvor generøs du var.
Jeg ledte ikke efter en skandale.
Jeg er stadig i storebror-, mentor-modus. Men så bliver opkaldet mærkeligt.
Han begyndte at spørge om detaljer. "Hvilke specifikke spil snød jeg i?"
Hvordan virker algoritmen?
Tror du, jeg har snydt fysisk?
Det føltes, som om han prøvede at finde ud af, hvordan vi fangede ham.
Og den del af opkaldet husker jeg stadig.
"Pis, vi kan aldrig stole på ham igen."
Under samtalerne med Magnus og Henrik under Sinquefield Cup
troede jeg også, at Hans måske havde snydt fysisk.
For mig var det den bekræftelse, jeg havde brug for.
Han snyder.
DAG 4
Hvorfor?
Hvorfor dukker han ikke op?
Det er uden fortilfælde.
Det er Sinquefield Cup, det er ikke bare en turnering, man dropper.
Man bliver ikke bare væk fra spillet.
Så jeg gik ud fra, at…
Han må have en grund til ikke at ville at spille.
Og hans modstander siger:
"Jeg kom for at møde verdensmesteren i skak,
og han er her ikke."
Vi har nyheder.
Der er et tweet fra skakverdensmester Magnus Carlsen.
Alejandro, hvad stod der ordret i tweetet?
"Jeg har trukket mig. Jeg har altid nydt at spille i St Louis
og håber at vende tilbage i fremtiden."
Jeg foretrækker ikke at tale. Hvis jeg taler, får jeg store problemer.
Og jeg vil ikke have store problemer.
Åh gud.
Det er straks tydeligt, hvad Magnus mener med dette tweet.
Der er ingen tvivl om det.
Ikke hos mig eller nogen topspiller,
især i lyset af, hvad vi ved, der bliver sagt bag kulisserne.
Det er tydeligt, hvad det er. Det er en anklage om snyd.
Jeg var vantro.
Jeg forstår ikke, hvordan man kan tro, at det ville være muligt.
Det er bare skuffende, fordi man arbejder hele sit liv,
man slår verdensmesteren.
Og i det øjeblik man skal hyldes,
beskylder den person, man har set op til hele livet,
en for at snyde.
Nogle gange føler jeg, at Magnus glemmer, hvor stor magt han har.
Og efter det bryder helvede løs.
Der har været kaos i skakverdenen.
Hvorfor trak han sig?
Hvad skal jeg sige?
Der går mange rygter,
men nogle har sikkert en god idé om, hvad han hentyder til.
Der var ingen grund til at stole på ham, uagtet at Magnus Carlsen påpegede det.
Alle nåede den konklusion, at Hans havde snydt.
At han havde fået et signal fra en øresnegl
eller en anden form for kommunikationsenhed.
Alle genså og analyserede optagelser for at se, hvad der kunne være sket.
Bulede hans jakke lidt ud i dette område?
Hvorfor klør hans ankel hele tiden?
Beskyttende bevægelser dækker hans hals. Det er vigtigt at bemærke.
Hver eneste af hans særheder blev pillet fra hinanden.
Hvis han har et hul i tanden, kunne han tage fyldningen ud
og måske indsætte en lille enhed, der sender små elektriske stød?
Hvilken storladen form for snyd er jeg skyld i?
I en diskussion i et stream på Twitch
sagde en i chatten:
"Måske var det analkugler."
Godt forslag.
En analkugle ville nok slå den.
Seriøst… Maskinen… Den ville nok…
Jeg ved det ikke. Tænk over det.
Det løb fuldstændig løbsk, før nogen vidste, hvad der skete.
Skakverdenen er rystet af rygter om analkugler.
De kalder det "rokade".
Det involverede et vibrerende sexlegetøj i hans bagparti.
Mand! Han bruger analkugle-morsekode!
Teorien er, at nogen havde nogle analkugler.
Jeg er tydeligvis ikke ekspert,
men jeg tror, man får et signal fra kuglerne.
Det blev til en sandhed.
Pludselig blev det en legitim teori.
…spilleren kunne kommunikere ved at spænde i anus,
som kommunikerede med en computer.
Det her er ekstraordinært.
Folk på Twitter talte om det,
og så sagde mine egne børn:
"Så du, at Elon Musk retweetede om trådløse analkugler?"
Skabte kaos i skakverdenen.
En stød er en løber, to stød er en springer.
Det eksploderede. Joe Rogan talte om det.
"Skakstormester nægter snyd ved brug af analkugler."
Jeg mener, jeg kan lide at vinde.
Men kan jeg lide det så godt?
Det var mainstream-nyheder. Forsidestof.
Jeg forstår, at man snyder med vibrerende analkugler.
For selv hvis man taber, vinder man stadig.
De tilbudt mig en million for at spille nøgen,
og folk bad mig indgå Adam & Eve-sponsorater.
"Nej tak."
Jeg tror, analimplantatet er en ægte bekymring.
Vi havde vores corona-boom, vores Dronninggambit-boom…
- Kugle-boomet var enormt. - Kuglerne boomer.
Analkugler har været supergode for os.
- Må jeg sige… - Klip det ud!
De nød det. De var glade for det.
Og det var trist at se mit livsværk
gå op i røg for øjnene af mig.
Måske griner folk af det…
…men der er en meget trist historie bag.
Selv hvis man taber, vinder man stadig.
Løber til konge syv!
I går måtte jeg fem gange forklare, at jeg ikke brugte analkugler
til fem forskellige personer.
Hele mit liv, alle mine bedrifter
og alt mit arbejde er reduceret til analkugler.
DAG 5
Spillerne ankommer til spillet.
Præcis, spillerne bliver tjekket med alle de elektroniske dimser,
vi kan fremskaffe.
Vi kan se Hans Niemann.
Han ankom til spillestedet
og bliver grundigt undersøgt af overdommeren.
Selvfølgelig skulle de gøre nar af mig.
De prøvede at ydmyge mig.
Men som vi så, blev han forsinket ved sikkerhedskontrollen.
Det er et grundigt stavarbejde.
Overalt på hotellet følte jeg, at nogen holdt øje med mig.
Jeg prøvede at kæmpe, men min sindstilstand tillod ikke,
at jeg spillede skak.
De spillede på ganske normal vis
indtil træk ni, og så gik Hans efter et oplæg,
som jeg ikke tror, jeg har set før.
Hver dag efter mit spil så jeg alle nyhederne,
de nye artikler, og jeg kunne ikke fokusere.
- Wow. - Wow. Ja.
Alt, hvad jeg ved om skak,
indikerer et elendigt træk.
Det var mit liv. Jeg ville være på røven i et stykke tid.
Siden alle de sidste dages kontroverser har det været umuligt for ham.
Det er et under, han holdt ud så længe, før det gik galt.
På et tidspunkt kiggede jeg mig i spejlet og tænkte:
"Hvad skal jeg gøre?"
Og til sidst har vi Hans Niemann i studiet med Alejandro.
Hans, vi må tale om elefanten i rummet.
Du har bedt om at sige et par ord.
Før interviewet sagde jeg til ham:
"Du skal lade mig tale uden at blive afbrudt."
I det interview lagde jeg alt frem for offentligheden.
Der skete følgende. Da jeg var 16 år gammel,
under min streamingkarriere, begik jeg en latterlig fejl.
Jeg ville have en høj rating for at møde gode spillere,
så jeg snød i tilfældige spil på Chess.com.
Jeg blev konfronteret, jeg tilstod,
og det er mit livs største fejl, og jeg skammer mig.
Jeg fortæller det nu for at undgå forvanskninger.
Jeg vil ikke have rygter.
Hvis du spørger, hvor mange spil jeg snød i online,
da jeg var 12 eller 13…
Åh gud, okay.
Jeg tror, det var ni spil. Så én turnering.
Da jeg var omkring 16 år…
Måske 20-30.
Måske mere… Jeg er…
Jeg var en kompleks person, der begik fejl.
Man begår fejl som barn.
Det betyder ikke, at alt, man gør resten af livet, skal afskrives.
Han er et Jekyll-og-Hyde-menneske.
Et enormt talent med masser af problemer.
Han indrømmede lige nok til at få sympati
og sikre sig, at alt, vi sagde derefter, ville få os til at fremstå som skurkene.
Det var det rigtige træk.
Efter kampen prøvede jeg at logge ind på min konto på Chess.com.
Koden virkede ikke.
Grundet spillet mod Magnus og det, han sagde,
har de besluttet at fjerne mig fra deres hjemmeside.
- Har de givet en grund? - Nej.
Et permanent forbud fra Chess.com.
De trak min invitation til Global Chess Championship
med en førstepræmie på 200.000 $.
Det hele var meget godt timet.
Du kan være sur over, at jeg er unfair nu.
Jeg var nok for fair tidligere.
Du løj og snød flere gange.
Sandheden er, Magnus Carlsens handlinger var katalysator
for en gryde, der var meget tæt på at koge over.
Jeg kendte ikke omfanget. Jeg fjernede Hans Niemann,
fordi jeg ikke længere kunne udskyde det, med at jeg ikke vidste, om Hans snød igen.
Derfor fjernede vi ham.
Desværre må jeg være ærlig og sige sandheden om alle mine fjender.
Velkommen til afslutningsceremonien ved årets Sinquefield Cup.
DAG 9
Hej, Hans.
- Jeg var glad for, turneringen var slut. - …være her med alle.
Hvorfor blev jeg bandlyst, lige da Magnus anklagede mig?
Det er sgu ikke et tilfælde.
Det er alt sammen forbundet.
De forbød mig, fordi de er ved at afslutte skakhistoriens største fusion.
En fusion, der vil give dem total, urørlig kontrol over skakverdenen.
Magnus bestemmer selv, om han vil komme og feste.
Folk ville komme til det her.
De køber Magnus Carlsen.
PLAY MAGNUS DEN OFFICIELLE MAGNUS CARLSEN-APP
Play Magnus Group var en gruppe af 13 virksomheder.
De var en af vores største rivaler
og afholdt Magnus Carlsen fra at deltage på Chess.com.
Ikke at have Magnus Carlsen på Chess.com svarede til et NBA,
hvor LeBron James spillede i en separat basketball-liga.
Så vi kom med et tilbud om at købe dem ud.
Vi betalte omkring 80 millioner dollars.
82,9 MILLIONER DOLLARS I OVERTAGELSESTILBUD
Timingen var forfærdelig.
Hvis nogen skriver en historie, hvor det hele passer sammen,
ligner det et stort komplot, hvor det skete, og så skete det.
Det var en del af planen.
Jeg er bare et lille fnug, en lille myre, de besluttede at træde på og knuse.
Der var uden tvivl pres på for at fjerne Hans under Sinquefield Cup.
Men vi fjernede ikke Hans Niemann på grund af presset.
Selvfølgelig er det koordineret.
De må lefle for Magnus.
De må ikke gøre ham for vred.
Ellers flipper han ud igen, og når en baby hyler,
må man lukke munden på den.
Som om Magnus' manager ikke taler med Daniel Rensch.
"Du ved, fusion dit og dat." Og: "Kender du Hans Niemann?" "Ja."
Jeg ved ikke, hvordan Niemann-sagen skulle påvirke det.
Det var bare det, at vi var fremtidige samarbejdspartnere,
som ville hjælpe hinanden.
Jeg forstod, at jeg placerede mig i nogle magtfulde menneskers skudlinje.
Henrik og Magnus ville vide,
om Chess.coms teknologi til at forhindre snyd
kunne bruges til at undersøge,
om Hans havde snydt i fysiske skakspil.
Om så det var under hans lynkarriere
eller under Sinquefield Cup. De spurgte os, kan I gøre det?
Vi ledte bare efter objektiv information.
Og vores svar var…
- Vi kigger på det. - Vi prøver.
Vi finder ud af det. Lige nu.
Danny overbeviste mig om:
"Vores algoritme er god til at opdage snyd i fysiske spil."
Og det troede jeg på. Absolut.
Chess.com har den bedste snydedetektering.
Punktum.
Det kan vi ligeså godt sige.
Hans Niemann sagde det selv. Det er ikke engang tæt på.
Vi har en enorm afdeling til at forhindre snyd.
Vi har flest folk til det,
bruger flest penge og ressourcer på det.
Med de største serverfarme, som regner løs på det.
Vi har alle data og algoritmer.
Kom an. Jeg vil finde det.
Jeg indleder verdens største efterforskning
for at finde ud af, hvordan den knægt snød systemet og slog mesteren.
Jeg opklarer mysteriet.
Så mange mennesker kom ud af busken
og gav Chess.com beviser på, at Hans havde snydt.
Jeg undersøgte hver eneste historie.
Jeg vil se hver eneste kamp, han har spillet.
Vi undersøgte alle Hans' spil online særdeles grundigt.
Det var en øjenåbner, fordi han havde snydt mere, end vi troede.
Snyderiet online var uhæmmet.
Han havde snydt i mere end 100 onlinespil.
Der er så meget røg her. Der må være ild.
Og jeg troede, sandheden var, at Hans Niemann snød
ved Sinquefield Cup 2022.
Jeg troede, det ville være slutningen på denne historie.
Der er nyt i snydeskandalen, som har rystet skakverdenen.
En 72-siders undersøgelse fra Chess.com
fandt ingen beviser på, at Niemann havde snydt mod Carlsen
eller i noget fysisk spil.
Intet i vores efterforskning fik nogen advarselslamper til at blinke…
Det er en vanvittig sætning at læse nu.
Alle ville have, at det var sandt.
Og jeg følte, at det var mig, der sad i stolen i sidste ende
og sagde: "Beklager, folkens,
det er ikke det, dataene viser."
Jeg skændtes med Eric.
"Hvad mener du, med at data ikke siger, han snyder?"
Med tiden faldt alle teorier og alle anklager fra hinanden.
Der var ikke bevis for fysisk snyd.
Jeg troede, vi ville sætte verden fri ved at løse dette utrolige mysterium.
Og det endte med at se ud, som om vi begik en fejl.
De prøvede at finde den rygende pistol,
men den eksisterede ikke.
Desværre for dem er jeg uskyldig. Jeg har altid været uskyldig.
Vi stod foran Magnus Carlsen,
dette nye arbejdsfællesskab af virksomheder,
og fortalte dem, hvad de ikke ville høre. Niemann var uskyldig.
Det var noget af det sværeste nogensinde. Det er det, folk ikke ved.
Det er sådan, de opererer.
De taler meget.
Jeg har flere gange måttet sige til især Danny: "Kan du ikke bruge
lidt færre ord til at sige, hvad du vil?" Jeg gider ikke alt det pis.
De havde ingen rygende pistol.
Jeg havde det ret skidt.
Jeg følte, at jeg var blevet manipuleret
af Danny og Chess.com til at tro, at de havde beviser,
hvilket de ikke havde.
Det var den trumf, jeg følte, jeg hele tiden havde haft.
Set i bakspejlet var Chess.com måske så bekymrede
for forholdet til Magnus, at de lovede mere, end de kunne levere.
Det skete bare ikke.
Det efterlod mig i en lidt mærkelig situation.
Hvad skal jeg gøre nu?
Jeg vil nødig lyde
nidkær, men dommens dag kommer til alle.
Teenageskak-stormesteren, der blev anklaget for snyd,
sagsøger nu sine anklagere for 100 millioner.
Det er ifølge en retssag, han anlagde for en domstol i går.
Vi fik nyheden om, at han havde anlagt retssag
og ville sagsøge Gud og hvermand.
I anmeldelsen står: "I vrede over, at den unge Niemann
vovede ikke at respektere skakkongen,
og af frygt for, at han ville skade hans million-brand ved at slå ham igen,
tog Carlsen sin ondskabsfulde hævn."
Det var lidt for meget.
At hævde en stor konspiration mod én knægt,
måske tror han på det, hvilket jeg ikke rigtigt tror.
Den maske, han tager på til interviews og medietræning,
er én stor joke.
End ikke hans venner kan lide ham.
Hans venner vil… "Han er utålelig at være sammen med."
Alle hans venner fortalte mig om, hvor irriterende han er.
Jeg sagsøgte dem, fordi de løj og konspirerede
og ødelagde min karriere og mit liv.
De gjorde nar af mig, og de gjorde det i fællesskab.
Det benægter ingen.
Jeg havde det mest personlige forhold til Hans.
En talentfuld ung mand, der normalt fokuserer på din egen skak…
Når man bliver sagsøgt for 100 millioner dollars,
er det en kæmpe mavepuster, den mest overvældende oplevelse.
Jeg har ikke 100 millioner dollars, at I ved det.
Det er ikke et beløb, der findes her.
Jeg ser ham bestemt ikke som en mentor for mig nu.
Faktisk tror jeg, alle de frygtelige ting, han har gjort, har inspireret mig.
Hvad end det modsatte af en mentor er…
En mentor på den værst tænkelige måde.
Han fungerer som en mentor ved at inspirere og opmuntre mig
til at knuse dem alle.
Så du ikke, hvad han gjorde mod mig?
Har du nogensinde brugt analkugler, mens du spillede skak?
Det troede jeg aldrig, jeg skulle spørge om.
Det interview viste tydeligt, hvad mit liv er blevet til.
Bare analkugler. Det må jeg leve med.
Din nysgerrighed er lidt bekymrende.
Måske er du personligt interesseret, men det kan jeg afvise.
Okay, et kategorisk nej.
Alene det faktum, at Hans
overlevede denne proces og endda lod til at trives med denne støj,
er meget imponerende og nærmest foruroligende.
Sagsøger du stadig Magnus Carlsen for 100 millioner?
Sagen er afsluttet, Piers.
Der var tydeligvis forliget.
Jeg ønskede ikke at indgå forlig.
Men det amerikanske retssystem stinker, og det er virkelig dyrt.
Han kan ikke se på mig.
Han er bange for at være tæt på mig.
Det er et traume.
Hvis han skulle give mig hånden, ville han kollapse og eksplodere.
Det er meget sandsynligt, at jeg spiller mod ham igen.
Men han må forbedre sit spil lidt,
hvis han vil møde mig i rigtige, fysiske turneringer.
PARIS, FRANKRIG TO ÅR SENERE
Jeg har selskab af Magnus Carlsen aftenen før den første kamp
i lynskakmesterskabet 2024 i Paris.
SKAKKOMMENTATOR
Lad os tale om elefanten i rummet, din semifinale mod Hans Niemann.
Du har ikke haft en skurk.
Hvordan føles det at have sådan en i dit liv nu?
Det forsvinder ikke, så længe du konkurrerer.
Carlsen har undgået den unge mand, som hurtigt stiger i graderne
og slår de største stormestre.
Niemann er uden tvivl blevet meget bedre til skak de sidste par år,
og det er en kamp, jeg bestemt ikke ønskede.
Pressekonferencen bliver heroppe.
- Hvor er pressekonferencen? - Lige her.
Den ser jeg frem til.
Det er ikke en eksklusiv…
Det er bare fordi, at vores selskab sender turneringen.
- Man skal kunne have en samtale. - Virkelig?
Det faktum, at Hans er her, er helt ufatteligt.
Hvis Chess.com siger,
at jeg er kontraktligt forpligtet, så gør jeg det.
Han er blevet så meget bedre. Spiller karrierens bedste skak.
Det kunne ingen have forudset.
Det bliver interessant fra et skakperspektiv
at se, hvad han kan.
Hvad føler du primært over at skulle spille mod Magnus?
Er det spænding?
Er det lettelse over, at du endelig møder ham igen?
- Er det hævn? - Det er ren sindsro. Meget rolig.
Taber han, vil det skæmme hans eftermæle, fordi han satte hele sin karriere på spil.
Vi er klar til dagens kamp, den, alle har ventet på.
Hvordan har publikum det med dagens kamp? Lad os høre lidt energi fra…
Tiden er inde.
Wow. Ja, okay.
Vores første spiller i dagens kamp, stormester Magnus Carlsen.
Der er altid en lille smule frygt,
når man spiller mod en, man ikke stoler på.
Og hans modstander, stormester Hans Niemann.
Der er meget historie. Der er meget på spil.
Især for Hans Niemann. I kan se, han er helt fokuseret.
Han vil vinde mere end noget andet.
Dette er kulminationen af en toårig saga.
Næsten præcis to år i dag.
Alle har ventet på dette møde.
Første gang i to år, de sidder over for hinanden.
Livet defineres af afgørende øjeblikke. Man får visse chancer.
Dette er en af de chancer. Jeg flår ham i stykker.
Det her kan potentielt løbe løbsk, hvis det kommer skidt fra start.
Ingen tvivl om det.
Vi har drama.
Vi har action.
Og vi får skak om mindre end ti sekunder.
Må jeg få et amen?
Livet er poetisk, og dette er den mest poetiske slutning.
Jeg er i Paris.
Det bedste sted til en revolution.
Kør guillotinen frem.
Hans spiller A4. Han prøver at åbne dronningesiden.
Magnus farer mod midten.
Man kan se, Hans er vred. Kan han vende det til sejr?
- Sikket træk fra Carlsen. - Kun Hans kan vinde… Nej, forkert!
Han er i problemer!
Det er næsten mat!
Det bliver en grim afslutning, som endelig afslutter kampen.
Seriøst, han løste bare opgaven i en kamp.
Sikke en utrolig præstation.
Magnus Carlsen, verdens nummer et, har netop slået Hans Niemann.
Måske en af de mest kendte spillere på kloden
for nogle ting udenfor spillet,
men hans spil på brættet var ikke nok, og Magnus Carlsen lod ham bøde for det.
Magnus Carlsen dominerede kampen.
Hvad end Hans Niemann mener, det betyder, og hvilket signal, det sender…
Skak taler ikke for sig selv i morgen.
Ikke den værste by at tabe i.
Han sagde altid, at skak skulle tale for sig selv.
Han ville ikke afgøre sagen i retssalen,
men på skakbrættet, så…
Jeg tabte måske på skakbrættet, men det går sgu rimelig godt for mig.
Som en enlig kriger mod en hel legion.
Selvom mit liv og min karriere er ødelagt,
og jeg må leve med, at enhver samtale, jeg har om skak,
omhandler analkugler.
Jeg er en mand på en mission, og de har gjort det til mit mål at vinde.
Jeg er en iskold morder resten af mit liv.
Der er noget over Hans,
der skaber en uro i mig.
Hvordan forklarer man Hans Niemann?
Nu har vi den norske verdensmester, en gud blandt mennesker,
den mest dominerende skakspiller, og det er ikke engang tæt løb.
Og så er der ham knægten.
Knægten med analkuglerne?
Han er nu en af de mest genkendelige, berygtede mennesker,
der har spillet skak.
Efter min mening mistede han sig selv undervejs.
De er bare en skakmafia. Det er alt.
Jeg glæder mig til, når Magnus er gammel og forpjusket
og synker dybere ned i sindssyge,
og jeg er ung, udvikler mig, og han overværer det.
Jeg motiveres ikke af trods.
Hvis det inspirerer ham til at være den bedste udgave af sig selv,
så må han endelig gøre forsøget,
så længe han spiller fair.
Jeg vil være den bedste.
Ingen tror det nu, men dette klip bliver afspillet igen og igen om ti år.
Jeg ved ting, som andre ikke ved, fordi jeg kan se fremtiden.
Tekster af: Hani Abildskov Abu-Khalil